钦定古今图书集成/明伦汇编/氏族典/第256卷 > 王粲
## 钦定古今图书集成/明伦汇编/氏族典/第256卷 > 王粲

按《魏志王粲传》：“粲字仲宣，山阳高平人也。徙长安。左
中郎将蔡邕见而奇之，曰：‘王公孙有异才，吾不如也。
年十七，司徒辟，诏除黄门侍郎，以西京扰乱，皆不就，
乃之荆州，依刘表。表卒，粲劝表子琮令归太祖。太祖
辟为丞相掾，赐爵关内侯，后迁军谋祭酒。魏国既建，
拜侍中。博物多识，问无不对。性善算，作算术略尽其’”
理，善属文，著诗赋论议垂六十篇。建安二十一年，从
征吴。二十二年春，道病卒，时年四十一。粲二子为魏
讽所引，诛，后绝。